b'\n_START_ARTICLE_\nHMS Hyacinth (K84)\n_START_SECTION_\nPalvelus\n_START_PARAGRAPH_\nAlus upotti 28. syyskuuta 1941 Regia Marinan sukellusveneen Fisalian Jaffan luoteispuolella. Alus havaitsi 9. hein\xc3\xa4kuuta 1942 Regia Marinan sukellusveneen Perlan Beirutin edustalla. Sukellusvene vaurioitui syvyyspommein tehdyss\xc3\xa4 hy\xc3\xb6kk\xc3\xa4yksess\xc3\xa4 ja se joutui nousemaan pintaan. Hyacinth valtasi aluksen ja sukellusvene hinattiin satamaan korjattavaksi, mink\xc3\xa4 j\xc3\xa4lkeen se nimettiin HMS P.712:ksi._NEWLINE_Saksan laivaston sukellusvene U-617 oli ajettu rantaan sen vaurioiduttu ilmahy\xc3\xb6kk\xc3\xa4yksess\xc3\xa4. Hyacinth ja HMAS Wollongong tuhosivat 12. syyskuuta 1943 sukellusveneen tykkitulella.\n_START_SECTION_\nApostolis\n_START_PARAGRAPH_\nAlus lainattiin 24. lokakuuta 1943 Aleksandriassa Egyptiss\xc3\xa4 Kreikalle, joka liitti sen laivastoonsa nimell\xc3\xa4 Apostolis. Alus palveli V\xc3\xa4limerell\xc3\xa4 ja Kreikan sis\xc3\xa4llissodassa. Alus palautettiin 1952 Britannian kuninkaalliselle laivastolle ja se romutettiin 1961 Italiassa.'